CELEX: 62015TN0492
Language: da
Date: 2015-08-26 00:00:00
Title: Sag T-492/15: Sag anlagt den 26. august 2015 — Deutsche Lufthansa mod Kommissionen

3.11.2015   
            
            
               DA
            
            
               Den Europæiske Unions Tidende
            
            
               C 363/41
            
         Sag anlagt den 26. august 2015 — Deutsche Lufthansa mod Kommissionen
   (Sag T-492/15)
   (2015/C 363/50)
   Processprog: tysk
   
      Parter
   
   
      Sagsøger: Deutsche Lufthansa AG (Köln, Tyskland) (ved advokat A. Martin-Ehlers)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 1. oktober 2014 i sag SA.21121 (C 29/2008) (ex NN 54/2007) — Flughafen Hahn og Ryanair — annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført følgende anbringender.
   
               —
            
            
               Der foreligger en procedurefejl, idet der ikke er ført yderligere drøftelser med sagsøgeren i 2014.
            
         
               —
            
            
               Sagsfremstillingen er ufuldstændig, selv om Kommissionen var bekendt med de faktiske omstændigheder på det tidspunkt, hvor den anfægtede afgørelse blev truffet.
            
         
               —
            
            
               De faktiske omstændigheder er gengivet urigtigt, idet Kommissionen som følge af den manglende hensyntagen til visse faktiske omstændigheder har tegnet et urigtigt billede af sagen.
            
         
               —
            
            
               Den anfægtede afgørelse indeholder åbenbare selvmodsigelser,
            
         
               —
            
            
               De foranstaltninger, der er truffet til fordel for den berørte lufthavn, er blevet undergivet en urigtig retlig bedømmelse, for så vidt som visse foranstaltninger ikke er blevet kvalificeret som statsstøtte som omhandlet i artikel 107, stk. 1, TEUF, og andre er blevet kvalificeret som statsstøtte, der er forenelig med fællesmarkedet.
            
         
               —
            
            
               De foranstaltninger, der er truffet til fordel for det berørte luftfartsselskab, er blevet undergivet en urigtig retlig bedømmelse, da de udgør statslige foranstaltninger i henhold til artikel 107, stk. 1, TEUF.